% tex2asc-version: 1.2
%
%    Life of Conon.
%
%    Contributor: Nicholas Koenig <nkoenig@ctc.ctc.edu>
%
%    Original publication data:
%         Barss, John E.  _Cornelius_Nepos:_Twenty_Lives_
%                                             New York: Macmillan & Co., 1900
%
%    Version: 0.01 (Beta), 5 September 1994
%
%    This file is in the Public Domain.
%

\input ks_macros
\docversion=1.5pt \warnifold

%From nkoenig@ctc.ctc.edu  Sun Sep  4 00:14:42 1994
%Return-Path: <nkoenig@ctc.ctc.edu>
%Received: from mx3.u.washington.edu by stein2.u.washington.edu
%	(5.65+UW94.4/UW-NDC Revision: 2.30 ) id AA09757;
%	Fri, 2 Sep 94 13:30:04 -0700
%Received: from ctc.ctc.edu by mx3.u.washington.edu
%	(5.65+UW94.4/UW-NDC Revision: 2.30 ) id AA10954;
%	Fri, 2 Sep 94 13:30:02 -0700
%Received: by ctc.ctc.edu
%	(1.38.193.5/16.2) id AA23228; Fri, 2 Sep 1994 13:30:28 -0700
%Date: Fri, 2 Sep 1994 13:30:28 -0700 (PDT)
%From: Nicholas Koenig <nkoenig@ctc.ctc.edu>
%Subject: Libellus text
%To: perseant@u.washington.edu
%Message-Id: <Pine.3.89.9409021338.A23113-0100000@ctc.ctc.edu>
%Mime-Version: 1.0
%Content-Type: TEXT/PLAIN; charset=US-ASCII
%Status: OR

\centerline{CORNELI NEPOTIS}
\medskip
\centerline{CONON}
\bigskip

%  Conon wins renown in the Peloponnesian war.  Had he been present at
%       Aegospotami, the result might easily have been different.

\chap  Conon Atheniensis Peloponnesio bello accessit ad rem publicam,
in eoque eius opera magni fuit.  Nam et praetor pedestribus exercitibus
praefuit et praefectus classis magnas mari res gessit.  Quas ob causas
praecipuus ei honos habitus est.  Namque omnibus unus insulis praefuit,
in qua potestate Pheras cepit, coloniam Lacedaemoniorum.  Fuit etiam
extremo Peloponnesio bello praetor, cum apud Aegos flumen copiae
Athensiensium ab Lysandro sunt devictae.  Sed tum afuit, eoque peius res
administrata est; nam et prudens rei militaris et diligens erat
imperator.  Itaque nemini erat iis temporibus dubium, si adfuisset,
illam Atheniensis calamitatem accepturos non fuisse.

%  When his country is in distress, Conon opposes the Spartan power by
%   obtaining influence with the Persian satrap of Ionia and Lydia.

\chap  Rebus autem adflictis, cum patriam obsideri audisset, non
quaesivit ubi ipse tuto viveret, sed unde praesidio posset esse civibus
suis.  Itaque contulit se ad Pharnabazum, satrapem Ioniae et Lydiae
eundemque generum regis et propinquum; apud quem ut multum gratia
valeret, multo labore multisque effecit periculis.  Nam cum Lacedaemonii
Atheniensibus devictis in societate non manerent quam cum Artaxerxe
fecerant Agesilaumque bellatum misissent in Asiam, maxime impulsi a
Tissapherne, qui ex intimis regis ab amicitia eius defecerat et cum
Lacedaemoniis coierat societatem, hunc adversus Pharnabazus habitus est
imperator, re quidem vera exercitui praefuit Conon eiusque omnia
arbitrio gesta sunt.  Hic multum ducem summum Agesilaum impedivit
saepeque eius consiliis obstitit, neque vero non fuit apertum, si ille
non fuisset, Agesilaum Asiam Tauro tenus regi fuisse erepturum.  Qui
postea quam domum a suis civibus revocatus est, quod Boeoti et
Athenienses Lacedaemoniis bellum indixerant, Conon nihilo setius apud
praefectos regis versabatur iisque omnibus magno erat usui.

%Conon learns of Tissaphernes' scheme of revolt, and reveals it to the
%                           king.

\chap Defecerat a rege Tissaphernes, neque id tam Artaxerxi quam
ceteris erat apertum; multis enim magnisque meritis apud regem, etiam
cum in officio non maneret, valebat.  Neque id erat mirandum, si non
facile ad credendum adducebatur, reminiscens eius se opera Cyrum fratrem
superasse.  Huius accusandi gratia Conon a Pharnabazo ad regem missus
postea quam venit, primum ex more Persarum ad chiliarchum, qui secundum
gradum imperi tenebat, Tithrausten accessit seque ostendit cum rege
conloqui velle.  Huic ille, "Nulla," inquit, "mora est, sed tu delibera
utrum conloqui malis an per litteras agere quae cogitas.  Necesse est
enim, si in conspectum veneris, venerari te regem; nemo enim sine hoc
admittitur.  Hoc si tibi grave est, per me nihilo setius editis mandatis
conficies quod studes."  Tum Conon, "Mihi vero," inquit, "non est grave
quemvis honorem habere regi, sed vereor ne civitati meae sit opprobrio,
si cum ex ea sim profectus quae ceteris gentibus imperare consuerit,
potius barbarorum quam illius more fungar."  Itaque quae volebat huic
scripta tradidit.

%          The king commissions Conon to raise a fleet and attack the
%           Lacedaemonians, whom he conquers at Cnidus.

\chap  Quibus cognitis rex tantum auctoritate eius motus est ut et
Tissaphernem hostem iudicarit, et Lacedaemonios bello persequi iusserit,
et ei permiserit quem vellet eligere ad dispensandam pecuniam.  Id
arbitrium Conon negavit sui esse consili, sed ipsius, qui optime suos
nosse deberet, sed se suadere Pharnabazo id negoti daret.  Hinc magnis
muneribus donatus ad mare est missus, ut Cypriis et Phoenicibus
ceterisque maritimis civitatibus navis longas imperaret classemque qua
proxima aestate mare tueri posset compararet dato adiutore Pharnabazo,
sicut ipse voluerat.  Id ut Lacedaemoniis est nuntiatum, non sine cura
rem administrant, quod maius bellum imminere arbitrabantur quam si cum
barbaro solum contenderent.  Nam ducem fortem et prudentem regiis opibus
praefuturum ac secum dimicaturum videbant, quem neque consilio neque
copiis superare possent.  Hac mente magnam contrahunt classem;
proficiscuntur Pisandro duce.  Hos Conon apud Cnidum adortus magno
proelio fugat, multas navis capit, compluris deprimit.  Qua victoria non
solum Athenae, sed etiam cuncta Graecia, quae sub Lacedaemoniorum fuerat
imperio, liberata est.  Conon cum parte navium in patriam venit, muros
dirutos a Lysandro utrosque, et Piraei et Athenarum, reficiendos curat,
pecuniaeque quinquaginta talenta quae a Pharnabazo acceperat civibus
suis donat.

% An ill-concealed attempt to recover the Asiatic possessions of Athens
%      leads to Conon's capture by the Persian authorities.

\chap  Accidit huic, quod ceteris mortalibus, ut inconsideratior in
secunda quam in adversa esset fortuna.  Nam classe Peloponnesiorum
devicta cum ultum se iniurias patriae putaret, plura concupivit quam
efficere potuit.  Neque tamen ea non pia et probanda fuerunt, quod
potius patriae opes augeri quam regis maluit.  Nam cum magnam
auctoritatem sibi pugna illa navali quam apud Cnidum fecerat
constituisset non solum inter barbaros, sed etiam omnis Graeciae
civitates, clam dare operam coepit ut Ioniam et Aeoliam restitueret
Atheniensibus.  Id cum minus diligenter esset celatum, Tiribazus, qui
Sardibus praeerat, Cononem evocavit, similans ad regem eum se mittere
velle magna de re.  Huius nuntio parens cum venisset, in vincla
coniectus est, in quibus aliquamdiu fuit.  Inde nonnulli eum ad regem
abductum ibique eum perisse scriptum reliquerunt.  Contra ea Dinon
historicus, cui nos plurimum de Persicis rebus credimus, effugisse
scripsit; illud addubitat, utrum Tiribazo sciente an imprudente sit
factum.

\bye
